काठमाडौँ । संयुक्त राज्य अमेरिकाको एउटा चिडियाखानामा एउटी पोथी सिंहले आफ्ना तीन सन्तानका बुवाको हत्या गरेकी छिन्।
जुरी नाम गरेकी १२ वर्षीया पोथी सिंहले १० वर्षीय नायाकमाथि आक्रमण गरेपछि इण्डियानापोलिस चिडियाखानाका कर्मचारीले पनि तिनीहरूलाई अलग पार्न सकेनन्।
सामाजिक सञ्जाल फेसबूकमा राखिएको एउटा विज्ञप्तिमा सो चिडियाखानाले त्यो कसरी भयो भन्ने विषयमा ‘विस्तृत समीक्षा’ गरिने जनाएको छ।
इण्डियानापोलिस चिडियाखानाका क्युरेटर डेविड हेगनले समाचार संस्था रोयटर्सलाई भने, ‘चिडियाखानाका कर्मचारी र जनावरबीच गहिरो सम्बन्ध हुन्छ। अतः जनावरलाई हुने क्षतिले हामी सबैलाई असर पार्छ।’
पछिल्लो घटना भए पनि हाललाई चिडियाखानाको व्यवस्थापनमा परिवर्तन ल्याउने कुनै योजना नभएको विज्ञप्तिमा जनाइएको छ। –बिबिसी
Suryakhabar सिधै एपबाट खोल्नुहोस् । Android का लागि यहाँ क्लिक गर्नुहोस् । तपाईं हामीसंग Facebook, Twitter मार्फत् पनि जोडिन सक्नुहुन्छ ।
असक्षम भन्दै आधा दर्जन मन्त्री हट्ने, मन्त्री भन्छन् ‘हामी असक्षम भए प्रधानमन्त्रीले राजनीनामा दिनुपर्छ’